PASTORIT AREENALLA 2/4
Armoa ja rauhaa!
Minulla on taas onni olla Pastorit areenalla -ohjelmassa.
Tervehdin jokaista, joka on löytänyt ohjelman ääreen.
Olen Rein Uuemõis, vanha mies, jolla on -
yksi vaimo, kolme lasta ja kuusi lastenlasta.
Haluan elää totuudessa ja toivon, että sanomani pitää paikkansa.
Sanon tämän aralla sydämellä.
Olen mies, joka koko sydämestään rakastaa Jeesusta.
Kun uudestisynnymme Jumalan valtakuntaan, -
sydämemme ja silmämme avautuvat.
Silloin havaitsemme, että monet luonnollisina pitämämme asiat -
eivät sitä oikeastaan ole.
Se tarkoittaa, että nämä asiat eivät edusta suurta vääryyttä, -
mutta ovat kaukana oikeamielisyydestä.
Jumalan Pyhän Hengen tullessa elämäämme ymmärrämme äkkiä, -
miten syntisiä olemmekaan.
Sen myötä alkaa ihmeellinen kasvu.
Meillä, jotka julistamme Jumalan sanaa, -
on suuri kiusaus -
puhua omia totuuksiamme Totuutena.
Jätämme usein jotain sanomatta.
Anna anteeksi, mutta puhun nyt suoraan.
Uudestisyntymän jälkeen -
Pietari sanoi ensimmäisenä Helluntai-päivänä, -
että uskokaa ja tehkää parannus.
Jeesuksen nimessä antakaa kastaa itsenne.
Kaste tarkoittaa meidän maailmallisen, vanhan itsemme -
ja luontomme hautaamista.
Kasteesta, vedestä ylös nouseminen merkitsee -
astumista uuteen elämään.
Jostain syystä kasteen merkitys -
ja evankeliumin sana siitä, että olemme uusi luomus Kristuksessa -
on vuosien saatossa sumentunut.
Vaikuttaa siltä, ettei kaste olisikaan niin merkityksellinen.
Jumala on kertonut minulle hyvin selvästi, että -
uudesti syntynyt ihminen on aivan toisenlainen kuin se, -
joka eli ilman Jumalaa ehkä vain tietäen Hänen olemassa olostaan.
Uuden ihmisen sisällä elää Kristus Pyhän Hengen välityksellä.
Apostoli Johannes kirjoittaa yksiselitteisesti, että -
maailma seisoo kolmen jalan varassa.
Lihan himo, silmäin pyyntö ja elämän korskeus. 1 Joh 2:16
Kaikki, mitä ihmiset tekevät, -
rakentavat kauniita rakennuksia, -
rikkovat maailmanennätyksiä urheilussa.
Tai koittavat puolustaa väitteitään kollegoitansa paremmin.
Tai yrittävät kerätä varallisuutta naapureita enemmän, -
hienomman talon ja kalliimman auton.
Koko elämä pohjautuu sille, että -
olisi toisia parempi.
Silmänhimo, lihanhimo ja elämänylpeys.
Näiden tyydyttämiseen kuluvat kaikki ihmisen voimavarat.
Oletko samaa mieltä?
Kauniimmat vaatteet, virheetön ulkonäkö.
Aina hieman toisia parempi.
Nämä ovat ihmiselämään niin kiinni sidottuja piirteitä, -
että ne tuntuvat kuuluvan siihen. Menestyksen salaisuus on kilpailu.
Mutta Jumalan mukaan näin ei ole.
Jeesus sanoi, että kuka tahtoo seurata minua, -
hän kieltäköön itsensä.
Toistan Jeesuksen sanat, sillä käytämme ilmaisua harvoin.
Hän kieltäköön itsensä, ottakoon ristinsä ja seuratkoon minua.
Ennen kuin luovumme elämästä silmänhimolle, lihanhimolle ja -
elämänylpeydelle on meidän kiellettävä itsemme.
Tämä ei tarkoita, ettemme enää kulkisi puhtaissa vaatteissa -
tai ettemme kouluttautuisi.
Olen kiitollinen pienestä hienosta autostani, -
tosin 10 vuotta vanhasta.
Mutta sillä ajelen ja kiitän Jumalaa!
En tarvitse maasturia.
En vertaa autoani toisten omiin.
Elämänmeno on nykyään sellaista, että työpaikoistakin kilpaillaan!
Paras valitaan ja muut eivät kelpaa.
Jumalan valtakunnassa vallitsee rakkaus.
Rakkaudellinen palveleminen.
Nöyrtyminen ja halaaminen.
Sitä, mikä on kaunista.
Maailmallinen ihminen sanoo, ettei elämä näin mene eteenpäin.
Kyllä menee, mutta toiseen suuntaan.
Enää ei olisi kodittomia, köyhiä eikä hylättyjä lapsia.
Ei olisi päihdesairaita.
Ei kohtuutonta byrokratiaa, korruptiota, -
salamyhkäisyyttä eikä salaisuuksia.
Olisi vain rakkaus.
Rakas uskova ihminen, joka nyt kuuntelet minua.
En henno kysyä tätä sinulta, vaan kysyn itseltäni: -
Rein, kenelle sinä elät?
Elätkö Jeesukselle, itsellesi vai maailmalle?
Silmänhimolle, lihanhimolle vai elämänylpeydelle?
Raamattu opastaa, että otamme ristimme ja seuraamme Jeesusta, -
jotta olisimme Hänen kanssaan ristiinnaulitut maailmalle.
Rakkaus kuuluu Jumalalle -
ja me palvelemme Jumalaa.
Meidät on haudattu.
Nyt saamme jotain Jeesuksen kaltaisuudesta.
Me emme vaadi oikeutta itsellemme.
Ihmisen langettua syntiin sai sielunvihollinen vallan -
täällä ihmeellisellä planeetalla, jota kutsumme maaksi.
Jo aikoinaan Jumalan miehet kertoivat, miten -
Saatana ilmestyi käärmeen muodossa.
Se valehteli Eevalle Jumalasta.
Tärkeintä tapahtumassa oli kuitenkin se, että -
Jumala kielsi Eevaa syömästä hedelmää hyvän ja pahan tiedon -
puusta kertoen sen olevan kuolemaksi.
Saatana väitti Jumalan valehtelevan: -
Ette te kuole, vaan teistä tulee viisaita, -
samankaltaisia jumalten kanssa!
Rakkaat kuuntelijani.
Tämän päivän maailman ihmisistä -
jokainen haluaa olla Jumala.
Jokainen haluaa kirjoittaa oman lain, mitä noudattaa ja mitä ei.
Ajanko ylinopeutta, kun valvontaa ei ole vai ajanko sääntöjen mukaan?
Raamattu neuvoo alistumaan sille, mitä on säädetty.
Tiedäthän, etten pidä itseäni pyhimyksenä.
Mutta sydämeni ei salli -
edes öisellä Tallinnan kadulla ajaa ylinopeutta, -
kun liikennemerkki määrää nopeudeksi 30 km/h.
Jumalan sana määrää alistumaan ylempiarvoisten ja lain edessä.
Kaikki tietävät, että puhtaalla sydämellä on hyvä olla.
Raamatun mukaan seksielämä ennen avioliittoa on synti, -
se on huorintekemistä.
Mutta ihminen tekee oman lakinsa.
Seksiä voi harrastaa salaa, kyllä ainakin vähäsen...
Tässä oli kaksi esimerkkiä.
Me olemme jumalia.
Me haluaisimme rakentaa oman elämämme rohkeasti -
himojemme ja itsekkyytemme mukaan.
Jotta paremmuutemme ja erinomaisuutemme -
muihin verrattuna huomattaisiin.
Että muut tottelisivat meitä saadaksemme voimaa ja valtaa.
Vaan Jumala sanoo: "Minä olen Jumala."
"Minä olen kuninkaitten Kuningas ja herrojen Herra."
Olen aina painottanut, että älkää olko velassa muussa, -
kuin toistenne rakastamisessa.
Meidän pienen Viron kansalaisista -
tuhannet ovat velkaa pankille.
He ovat ottaneet lainarahaa ja ostaneet kaikenlaista haluamaansa -
ilman, että kärsivällisesti olisivat ensin säästäneet.
Monet heistä on menettänyt kaiken.
Jumalan lait ovat tinkimättömiä.
Veljeni ja sisareni -
olen vanha, Jumalaa pelkäävä ja rakastava mies.
Jumalan omaisuukansasta, Israelin kansasta monet menehtyivät.
Monet poistettiin Herran kasvojen edestä.
Samoin voi tapahtua meille.
En tarkoita, että meidän tulisi elää kauhusta vavisten.
Mutta jos me itse luomme lakejamme Jumalan lakien rinnalle -
ja elämme vastoin sydämiimme kirjoitettua Jumalan lakia, -
jota voimme Raamatustakin lukea, -
me jäämme Taivaan porttien ulkopuolelle.
Tässä iässä minulla on oikeus sanoa, että -
ihmisellä on vain kaksi mahdollisuutta: -
ikuinen elämä Jumalan kanssa tai -
palaminen helvetin tulessa.
Olen tähän ikään mennessä oppinut, Jumalan rakkaudessa ja pelossa, -
huomioimaan niitä esimerkkejä, joita Raamatussa kuvataan.
Miten puolet uskovistakin voi jäädä ilman taivaspaikkaa.
Niin saattaa tapahtua.
Siksi todella tahdon rakastaa Jumalaa!
Tahdon elämääni ehdottomasti Jumalan pelon.
Tahdon olla Jumalalle mieluinen. Rakkaudessa.
Opettelin ulkoa kirjeessä Kolossalaisille olevan rukouksen.
Olen muunnellut rukousta henkilökohtaisemmaksi.
Herra, täytä minut tiedolla Sinun tahdostasi, -
mikä läpäisee järkeni ja hengellisen ymmärrykseni.
Jotta elämäni olisi kunniaksi Sinulle -
ja Sinun tahtosi mukaista.
Että työni kantaisi hedelmää -
ja kasvaisin Jumalan tuntemisessa.
Se on rakkaudenkaipuuta!
Toistan usein itselleni kysymyksen: -
Mitä voisin elämässäni tehdä, -
jotta Jumala saisi minusta iloita?
Tarkoitukseni ei ole mielistellä.
Jumala on ansainnut kaiken kunnian, kiitoksen, voiman ja vallan.
Sillä Jumala on Kaikkivaltias.
Onnellisia ovat he, -
joiden sydämen täyttää kiitollisuus ja kunnioitus -
Jumalaa kohtaan. Se tekee ihmisen onnelliseksi.
Kun me siis seuraamme Jeesusta kantaen oman ristimme, -
häpäistynä halveksitun nasaretilaisen perässä kulkien -
olemme maailmalle rintiinnaulitut yhdessä Herramme kanssa.
Aivan kuten Paavali kirjoitti.
Silmänhimo, lihanhimo tai elämän- ylpeys ei johdata enää elämääni.
Olen uusi luomus.
Olen uudestisyntynyt Jumalan Pojan kaltaiseksi.
Tämä uusi luomus nauttii aivan toisenlaisista asioista.
Olen opettanut ihmisille nöyryyttä ja rakkautta.
Ne ovat päinvastaisia maailmallisille tavoitteille.
Äskettäin rukoilin alttarilla -
erään kauniin, nuoren uskovan naisen kanssa.
Nainen murehti aviomiehensä vuoksi.
Hänellä oli monia vaatimuksia puolisoaan kohtaan.
Kuuntelin naista ja hänen valitustaan.
Lopulta rukoilin.
Panin käteni olalleen ja sanoin:"Isä, minä pyydän, -
anna tämän nuoren naisen rakastua mieheensä uudelleen."
Pelkäsin kovasti loukanneeni naista.
Hän etsi lohdutusta tilanteeseensa.
En tuntenut naista, mutta tunsin, mitä Pyhä Henki viestitti.
Nainen kyynelehti.
"Rukoukseni ei tainnut vastata odotuksianne", sanoin naiselle.
"Antakaa se minulle anteeksi, mutta rukoilin kuten sydämeni ohjasi."
Läpi kyyneltensä nainen hymyili sanoen: -
"Pastori Rein, juuri tuota tarvitsinkin!"
Uskossa eläminen ei merkitse itsensä puolustamista -
eikä omien oikeuksien etsimistä.
Jumalan valtakunta on vanhurskautta, rauhaa ja iloa Pyhässä Hengessä.
Siihen kuuluu nöyrtymistä.
Uskossa elävä ei etsi itselleen oikeutta.
Hän ei pyri todistelemaan oikea- mielisyyttään tai viattomuuttaan -
edes silloin, kun häntä syytetään.
Se ei tarkoita, että totuutta tulisi peitellä, -
mutta uskova ei lähde väittelemään.
Hän ei vaadi etuoikeutta.
Jos joku haukkuu pataluhaksi, -
mitä tapahtuu jokaisen, myös minun elämässäni, -
niin silloin on yritettävä pysyä rauhallisena.
Ja toivottaa lempeästi Jumalan siunausta.
Moitteessa lienee paljon totta ja asioita kannattaa tutkiskella.
On parempi yrittää ymmärtää, kuin vihastua, loukkaantua -
tai käpertyä itseensä.
Eräs henkevä ja rakas läheinen ystäväni -
otti Jeesuksen vastaan ja kasvaa nyt Jumalan rakkauteen.
Äskettäin hän tuli luokseni ja kertoi, ettei jaksa enää elää, -
sillä hän joutui jatkuvasti kahnauksiin toisten kanssa.
Hän oli lyönyt päällensä hyökänneen miehen maahan.
Tämä ystäväni oli harjaantunut itsepuolustustaidoissaan -
ja oli fyysisesti hyvin vahva virolainen poika.
Hän oli yli 20 vuotta sitten venäläisessä armeijassa.
Venäjän armeijassa toinen vuosi oli todellista hirmuvaltaa.
Nuorempien piti tehdä kaikkea.
Pakotettiin muun muassa nuolemaan lattioita.
Ystäväni kirjoitti minulle kaksi kirjettä.
Hän pyysi rukoilemaan puolestaan.
Hänellä oli fyysistä voimaa puolustaa itseään.
Mutta hän pyysi rukousapua, -
jotta kykenisi rakastamaan niitä ihmisiä siellä.
Nyt hän työskentelee arkkitehtitoimistossa.
Hän on syvästi uskovainen nuori aikuinen mies.
On vaikea käsittää, että meidän -
ei tarvitse käyttää omia voimiamme puolustaaksemme itseämme.
Jeesus olisi -
kyennyt voittamaan kaikki häntä pilkkaavat ihmiset.
Samoin olisi Jeesus voinut avata maan -
kuten tapahtui Koorahin lapsille, jotka joutuivat maan nielemiksi -
mustamaalattuaan Moosesta.
Se ei ollut Mooseksen, vaan Jumalan teko Mooseksen suojaksi.
Jeesus oli Jumalan Poika.
Jeesus antoi ihmisten sylkeä kasvoillensa, -
käänsi poskensa lyötäviksi ja raajansa naulattaviksi.
Isä, annoit Poikasi syntyä meidän kaltaiseksemme, -
jotta me voisimme uudestisyntyä Hänen kaltaisekseen.
Meidän oikea luontomme on Hän, joka on voimallinen.
Oikea suora on helposti -
vasen suora salamana toisen kasvoihin.
Lyöjä katsoo nauttien maassa makaavaa.
Olen saanut oppia, että -
jos kykenen Jumalan rakkaudessa alistumaan pahuudelle -
ja vielä silloinkin rakastamaan, on se suuri ilonlähde.
Tuo ilo on aivan ihmeellistä iloa, -
iloa, mitä koko ihmiskunta kaipaa!
Maailmallisen ilon perusta -
on omien himojen tyydyttäminen.
Minua kiiteltiin, minut huomattiin.
Minut nostettiin korokkeelle.
Minua onnisti sijoituskaupoissa ja rikastuin miljoonilla.
Mutta maailmallinen onni kestää vain hetkisen.
Se haihtuu nopeasti.
Mutta kokiessasi Jumalan...
Jumala, olen Sinun.
Se ilo, jonka saan kauttasi kokea -
on miljardisti voimallisempaa, kuin mikään mainen ilo.
Aloitimme tämän ohjelman sillä, että otamme oman ristimme.
Kuolemme itsellemme. Emme tarvitse kaikkia asioita.
Kiitän sydämestäni Jumalaa siitä, että en ole miljonääri: -
rahat toisivat minulle suurta murhetta ja huolta, -
sillä en osaisi jakaa niitä oikein.
Jumala on antanut minulle kaiken, mitä tarvitsen elääkseni.
Tätä rikkaat eivät voi ymmärtää.
He ottavat vastuun pärjäämisestään itselleen ja ostavat rahalla -
maailmallisen turvallisuudentunteen usein toisten kustannuksella.
Ehkä se tuo hetkellistä varmuutta, mutta sydän epäröi ja murehtii.
Raamatun mukaan ilomme Herrassa on todellinen voimamme.
Tuntiessasi itsesi mitättömäksi, -
ehkä jouduit toisten tallaamaksi.
Silloin voit tuntea suurta iloa siitä, että kestit koettelemuksen.
Kunnia Jumalalle.
Aikoinaan, kun Olevisten kirkossa puhalsivat herätyksen tuulet, -
eräällä, nyt jo edesmenneellä, sisarella oli profetoimisen lahja.
Hän sanoi minulle: "Rein, Jumala on antanut sinulle tärkeän tehtävän."
"Sinun tulisi olla kuin kynnysmatto oven takana."
"Ihmiset kävelevät ylitsesi pyyhkien lian kengistään sinuun."
"Ja jatkavat puhtaampina matkaansa."
Tiedättekö, miten hyvä on palvella Jumalaa kynnysmattona?
Miten ihmeellistä onkaan rakastaa Jumalaa -
ja työskennellä Hänen kanssaan.
Rakastava sydän on puhdas.
Uskon, että juuri rakastaessaan ihminen on onnellisimmillaan.
Olen kerran elämässäni luullut joutuvani vankilaan.
Tilanteessa kaikki käännettiin päälaelleen.
Minut haluttiin häpäistä.
Tapahtuma-aikana Jumala sanoi minulle selkeästi: -
"Rein, vaikka sinun tulisi viettää 25 vuotta yksin tyrmässä, -
niin minä olen kanssasi."
"Silloin olet maailman onnellisin ihminen."
Rakas kuuntelija ja katsoja, -
toivon, että voisit tulla Jumalan kautta -
maailman onnellisimmaksi ihmiseksi. Aamen.
Suomennos: Maria Peura